PATVIRTINTA

 Kruonio gimnazijos direktoriaus

 2018-11-05 įsakymu Nr. V1-88

**KRUONIO GIMNAZIJOS SOCIALINIO PEDAGOGO**

**PAREIGYBĖS** **APRAŠYMAS**

**I. SKYRIUS**

**BENDROJI** **DALIS**

1. Socialinio pedagogo pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.
2. Pareigybės lygis: socialinis pedagogas priskiriamas A lygio pareigybei.
3. Pareigybės paskirtis: padėti vaikams geriau adaptuotis visuomenėje, bendruomenėje, švietimo įstaigoje, racionaliau išnaudoti visas teikiamas galimybes lavintis, mokytis ir augti savarankiškais piliečiais.
4. Pavaldumas: socialinis pedagogas pavaldus gimnazijos direktoriaus pavaduotojui ugdymui.

**II. SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Socialinio pedagogo kvalifikacijai keliami reikalavimai:
	1. turėti reikiamą pareigybės/pareigybių išsilavinimą (studijų sritis ir kryptis, kvalifikacinis laipsnis ir (ar) profesinė kvalifikacija) pagal Lietuvos Respublikos švietimo įstatymą;
	2. turėti kvalifikacinę kategoriją pagal Mokytojų ir pagalbos mokiniui specialistų (išskyrus psichologus) atestacijos nuostatus, kuriuos tvirtina Lietuvos Respublikos švietimo ir mokslo ministras;
	3. turėti skaitmeninio raštingumo gebėjimus ir atitikti kitus reikalavimus pagal Reikalavimų mokytojų ir pagalbos mokiniui specialistų skaitmeninio raštingumo programos aprašą, kurį tvirtina Lietuvos Respublikos švietimo ir mokslo ministras;
	4. gebėti sklandžiai ir argumentuotai dėstyti mintis raštu ir žodžiu, taikyti taisyklingos lietuvių kalbos, kalbos kultūros normų reikalavimus, o valstybinės lietuvių kalbos mokėjimo lygis turi atitikti Valstybinės kalbos mokėjimo kategoriją, patvirtintą Lietuvos Respublikos Vyriausybės nutarimu;
2. Kiti reikalavimai, einant šias pareigas:
	1. būti nepriekaištingos reputacijos (ji apibrėžta Lietuvos Respublikos Švietimo įstatyme), laikytis mokytojo etikos;
	2. pasitikrinti sveikatą ir turėti galiojančią Asmens medicininę knygelę;
	3. gebėti planuoti, organizuoti ir analizuoti ugdymo, mokymo(si) procesą, tirti pedagogines situacijas, rengti ugdymo projektus, skleisti gerąją pedagoginio darbo patirtį;
	4. gebėti užtikrinti ugdomų mokinių saugumą, emociškai saugią mokymosi aplinką; reikalauti laikytis gimnazijos mokinio elgesio taisyklių, reaguoti į smurtą ir patyčias;
	5. užtikrinti asmens duomenų apsaugą teisės aktų nustatyta tvarka.

**III. SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Socialinis pedagogas vykdo šias funkcijas:
	1. vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei gali lankytis pamokose, neformaliojo ugdymo ir kitose veiklose;
	2. konsultuoja vaikus ir mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
	3. dalyvauja sprendžiant krizinius atvejus mokykloje, ugdymo ir socialinių įgūdžių problemas;
	4. numato socialinės pedagoginės pagalbos teikimo vaikui ir mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
	5. šviečia mokyklos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;
	6. inicijuoja ir įgyvendina prevencines veiklas bei socialinio ugdymo projektus kartu su mokyklos Vaiko gerovės komisija ir mokyklos savivaldos grupėmis, ugdant vaikų ir mokinių gyvenimo įgūdžius;
	7. atlieka aktualius socialinius pedagoginius tyrimus mokykloje, atsižvelgdamas į mokyklos bendruomenės poreikius (prioritetus, strateginį ir metinį veiklos planus);
	8. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su mokyklos bendruomene, esant būtinybei – su kitomis institucijomis;
	9. rengia ir skleidžia informaciją apie socialinę - pedagoginę pagalbą;
	10. tvarko ir pildo darbo dokumentus (konsultacijų žurnalą ir kitus reikiamus dokumentus);
	11. planuoja ir derina su mokyklos vadovais metinės veiklos prioritetus ir pagal juos rengia savo veiklos programą mokslo metams.
2. Socialinis pedagogas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
	3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
	4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
3. Socialinis pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV. SKYRIUS**

 **SOCIALINIO PEDAGOGO TEISĖS**

1. Socialinis pedagogas gali:
	1. Gimnazijoje nustatyta tvarka siūlyti savo individualias programas, pasirinkti pedagoginės veiklos būdus ir formas;
	2. ne mažiau kaip 5 dienas per metus dalyvauti kvalifikacijos tobulinimo renginiuose;
	3. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;
	4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
	5. dalyvauti gimnazijos savivaldoje;
	6. už Gimnazijos darbo tvarkos taisyklių, Mokinio elgesio taisyklių pažeidimus gimnazijos vidaus tvarką reglamentuojančiuose dokumentuose nustatyta tvarka:
		1. skirti drausmines nuobaudas mokiniams;
		2. siūlyti gimnazijos direktoriui skirti drausmines nuobaudas mokiniams;
		3. taikyti skatinimo priemones už mokinių pasiekimus, kūrybiškumą, mokymąsi, dalyvavimą visuomeninėje veikloje ir kt.;
		4. siūlyti gimnazijos direktoriui taikyti skatinimo priemones už mokinių pasiekimus, kūrybiškumą, mokymąsi, dalyvavimą visuomeninėje veikloje ir kt.;
	7. siūlyti gimnazijos direktoriui kreiptis į Savivaldybės administracijos direktorių dėl minimalios ar vidutinės priežiūros priemonės vaikui skyrimo, taip pat siūlyti gimnazijos direktoriui už gimnazijos darbo tvarkos ir vidaus tvarkos taisyklių ir mokinio elgesio normų pažeidimus skirti vaikui drausmines auklėjamojo poveikio priemones, nurodytas Lietuvos Respublikos vaiko teisių apsaugos pagrindų įstatyme;
	8. gimnazijoje nustatyta tvarka rengti ir siūlyti neformaliojo vaikų švietimo programas;
	9. dalyvauti profesinių sąjungų ir asociacijų veikloje;
	10. teikti siūlymus ekspertams (vertinimo komisijai), vertinant gimnazijos vadovų ir kolegų vadybinę ir pedagoginę veiklą;
	11. teikti gimnazijoje atsakingiems asmenims siūlymus dėl gimnazijos Vaiko gerovės komisijos veiklos tobulinimo, ugdymo planų sudarymo, ugdymo proceso organizavimo gerinimo, ugdymo programų pritaikymo specialiųjų ugdymosi poreikių turintiems mokiniams, mokytojų ir švietimo pagalbos specialistų pagalbos teikimo ir bendradarbiavimo gerinimo, ugdymo aplinkos pritaikymo ir aprūpinimo reikiamomis mokymo ir techninėmis pagalbos priemonėmis, atsižvelgiant į visų mokinių ugdymosi poreikius, ūkinės, finansinės veiklos organizavimo, vaiko minimalios priežiūros priemonių įgyvendinimo veiksmingumo ir kt.;
	12. naudotis įstatymų ir kitų teisės aktų nustatytomis teisėmis.

**V. SKYRIUS**

 **SOCIALINIO PEDAGOGO ATSAKOMYBĖ**

1. Socialinis pedagogas atsako už:
	1. mokinių sveikatą ir gyvybę pamokų, neformaliojo vaikų švietimo užsiėmimų, kitų renginių metu;
	2. Lietuvos Respublikos įstatymų, Vyriausybės nutarimų, kitų teisės aktų (darbuotojų saugos ir sveikatos, priešgaisrinės saugos ir kt.), darbo tvarką reglamentuojančių dokumentų (darbo tvarkos taisyklių, kolektyvinės sutarties ir kt.), gimnazijos direktoriaus įsakymų vykdymą;
	3. tinkamą pavestos dokumentacijos tvarkymą;
	4. paskirtų gimnazijos patalpų ir perduoto turto priežiūrą;
	5. pareigybės aprašyme apibrėžtų pareigų vykdymą.

**VI. SKYRIUS**

 **BAIGIAMOSIOS NUOSTATOS**

1. Gimnazijos direktorius, atsižvelgdamas į pareigybę, savo iniciatyva arba direktoriaus pavaduotojo, gimnazijos savivaldos institucijų siūlymu gali konkretinti šį pareigybės aprašymą.
2. Už papildomas pareigas arba papildomą (sutartyje nesulygtą) darbą atlyginama teisės aktų nustatyta tvarka.

\_\_\_\_\_\_\_\_\_\_\_